eo eo eo eo eo eo eo it eo eo eo eo eo es it es eo eo tr pt pl eo fr en eo eo eo eo eo fr eo eo pt eo eo pt eo eo eo eo eo eo eo eo eo eo eo eo eo it eo eo eo eo en la ru eo fr eo eo en eo eo eo eo eo eo lt eo eo eo eo de es eo eo eo eo eo sv ur eo eo eo eo es eo eo eo eo eo eo eo eo tr eo eo eo nl eo eo it eo eo eo eo eo eo eo eo eo eo ar en uz ru bg br ca id hbs_lat cy da de el en es et eu fa fi fr he hu it ja kk lt lv en nl nb it pl pms pt ro ru ru bxr sk hbs_lat sv tr fy uz vi pl zh eo eo eo eo eo eo eo eo eo
El Vikipedio, la libera enciklopedio
Salti al navigilo Salti al serĉilo
v • d • r
La Saknesta paruo, Eŭropa saknestulo aŭ Eŭrazia saknestulo (Remiz pendulinus) estas paserina birdo de la genro Remiz. Ĝi estas relative disvastigata tra Eŭrazio.
La aziaj ĉu subspecioj ĉu specioj inkludas la birdojn nome Nigrakapa saknestulo, Remiz macronyx, Blankakrona saknestulo, Remiz coronatus kaj Ĉina saknestulo, Remiz consobrinus.
4 Statuso kaj disvastiĝo
Aspekto[redakti | redakti fonton]
Temas pri ĝenerale helgrizeca birdo (11 cm longa) kiu montras kiel plej karaktera eco plilarĝiĝantan nigran maskon el la frunto tra la okulo malantaŭen; la supra limo montras foje iomete da bruneca nuanco. La dorso estas bruna kun ruĝecaj nuancoj kaj pli precize bruna supra dorso kun ruĝecaj nuancoj en la limo kun la helgriza kolo kaj pli malhelbrunaj plumoj en flankaj ŝultroj, kio formas trikoloran zonon. La suba dorso estas formata de nigraj plumoj kun helaj bordoj same kiel la vosto. La subaj partoj estas grizecaj, sed la supra brusto montras ruĝecbrunajn punktojn kaj la ventro flavecan aŭ okrecan nuancon. La beko estas helgriza, konusforma kaj tre akrapinta kaj la gamboj estas pli malhelgrizaj.
Junuloj estas helgrizbrunaj sen nigra masko nek bruna dorso.
Kutimoj[redakti | redakti fonton]
Ili konstruas prilaboritajn penditajn nestojn, iam uzitajn en Centra Eŭropo kiel hejmŝuoj por infanoj.[1] Ili nestumas plej ofte ĉe riveroj aŭ marĉoj kun abunda vegetaĵaro, precize en arboj kun maldikaj kaj pendantaj branĉetoj el kiuj pendigas siajn nestojn. La maskloj estas poligamaj kaj povas konstrui pli da unu nesto. Foje ili nestumas apude, sed ne temas pri kolonia specio. La nesto estas sakforma kaj havas enirejan tunelon; ĝi estas lerte fiksita al pinto de pendanta branĉeto; la ekstero estas hela kaj kotoneca pro la haroj interplektitaj kun semoj de saliko, poplo kaj tifao.
La voĉo estas ia “ci-ci-ci”.
Ili loĝas ĉe marĉoj, ĉeriveraj arbaroj ktp, sed ankaŭ en sekaj zonoj.
Ili manĝas ĉefe insektojn kaj araneojn.
Specio[redakti | redakti fonton]
Tiu specio estis unuafoje priskribita kiel Motacilla pendulinus de Linnaeus en sia Systema naturae de 1758.[2]
Statuso kaj disvastiĝo[redakti | redakti fonton]
Ĝi estas specio disvastigata en orienta Eŭropo el Germanio kaj Grekio orienten, krom Italio kaj plej norda, orienta kaj suda Hispanio, al Azio. Ili estas migrantaj birdoj en nordaj teritorioj, dum estas loĝantaj birdoj sude.
La Saknesta paruo havas grandan teritorion de ĉirkaŭ 1-10 milionoj da km², kaj ĉirkaŭkalkulitan populacion de 420,000–840,000 individuoj nur en Eŭropo, kaj estas pruvoj ke la populacio pliiĝas. Laŭ la IUCN Ruĝa Listo ne atingas la kriteriojn de malpliiĝo de populacio je pli da 30 % en 10 jaroj aŭ 3 generacioj kaj pro tio la spceio estas konsiderata kiel Malplej Zorgiga.[3]
Referencoj[redakti | redakti fonton]
↑ HARRAP, Simon; Quinn, David.  (1996) Tits, Nuthatches and Treecreepers. Christopher Helm, p. 05–211. ISBN 0-7136-3964-4.
↑ LINNAEUS, Carolus.  (1758) Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.. Holmiae. (Laurentii Salvii)., p. 89. “M. capite ferrugineo, macula nigra oculan, remigibus rectricibusquc fuscis margine utroque ferrugineis”.
Eksteraj ligiloj[redakti | redakti fonton]
Saknesta paruo (PDF) de Javier Blasco-Zumeta
Biodiversity Lab University of Bath, kun informoj pri la Saknesta paruo
Priserĉa Grupo pri Saknesta paruo
Paĝoj kiuj uzas ISBNajn magiajn ligilojn
Informoj pri la paĝo
Citi ĉi tiun artikolon
Ĉi tiu paĝo estis lastafoje redaktita je 17:54, 20 mar. 2013.
La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj aplikeblas. Vidu la uzkondiĉojn por detaloj.
Regularo pri respekto de la privateco